L 94/48 Euroopan unionin virallinen lehti 8.4.2009 KOMISSION ASETUS (EY) N:o 289/2009, annettu 7 päivänä huhtikuuta 2009, väliaikaisen polkumyyntitullin käyttöön ottamisesta Kiinan kansantasavallasta peräisin olevien raudasta tai teräksestä valmistettujen saumattomien putkien tuonnissa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (!), jäljempänä ”perusasetus”, ja erityisesti sen 7 artiklan, on kuullut neuvoa-antavaa komiteaa, sekä katsoo seuraavaa: (4) A. MENETTELY 1. Menettelyn aloittaminen Komissio ilmoitti Euroopan unionin virallisessa lehdessä 9 päivänä heinäkuuta 2008 julkaistulla ilmoituksella (?) polkumyynnin vastaisen menettelyn aloittamisesta tietty- jen Kiinan kansantasavallasta, jäljempänä ”Kiina” tai ”asianomainen maa”, peräisin olevien raudasta tai teräk- sestä valmistettujen saumattomien putkien tuonnissa yhteisöön. Menettely käynnistettiin, kun Euroopan unionin saumat- tomien teräsputkien valmistajien etuja valvova Defence Committee of the Seamless Steel Tube Industry of the European Union, jäljempänä ”valituksen tekijä”, joka edustaa tuottajia, joiden tuotanto muodostaa pääosan, tässä tapauksessa yli 50 prosenttia, tiettyjen saumatto- mien rauta- tai teräsputkien koko tuotannosta yhteisössä, teki 28 päivänä toukokuuta 2008 valituksen. Valitukseen sisältynyt näyttö mainitun tuotteen polkumyynnistä ja siitä aiheutuvasta selvästi ennustettavasta ja ilmeisestä va- hingon uhkasta katsottiin riittäväksi perusteeksi menette- lyn aloittamiselle. 2. Menettelyn osapuolet Komissio ilmoitti virallisesti menettelyn aloittamisesta va- lituksen tekijälle, muille tiedossa olleille yhteisön tuotta- jille sekä niille vientiä harjoittaville tuottajille, tuojille, tavarantoimittajille ja käyttäjille, joita asian tiedettiin kos- kevan, ja niiden järjestöille sekä viejämaan edustajille. Asianomaisille osapuolille annettiin tilaisuus esittää kan- tansa kirjallisesti ja pyytää saada tulla kuulluiksi menette- lyn aloittamista koskevassa ilmoituksessa asetetussa mää- räajassa. Mahdollisuus tulla kuulluiksi myönnettiin kaikille asian- omaisille osapuolille, jotka olivat sitä pyytäneet ja osoit- (1) EYVL L 56, 6.3.1996, s. 1. () EUVL € 174, 9.7.2008, s. 7. (6) taneet, että niiden kuulemiseen oli olemassa erityisiä syitä. Jotta kiinalaiset vientiä harjoittavat tuottajat voisivat halu- tessaan esittää markkinatalouskohtelua tai yksilöllistä kohtelua koskevan pyynnön, komissio lähetti lomakkeet tällaisten pyyntöjen esittämistä varten niille vientiä har- joittaville tuottajille, joita asian tiedettiin koskevan, ja kaikille muille yrityksille, jotka ilmoittautuivat menettelyn aloittamista koskevassa ilmoituksessa asetetussa määrä- ajassa. Kymmenen yritystä (yritysryhmää) pyysi perusase- tuksen 2 artiklan 7 kohdan nojalla markkinatalouskohte- lua tai vaihtoehtoisesti yksilöllistä kohtelua siinä tapauk- sessa, että ne eivät tutkimuksen mukaan täytä markkina- talouskohtelun myöntämisen edellytyksiä. Koska vientiä harjoittavia tuottajia, tuojia ja yhteisön tuottajia oli ilmeisen runsaasti, menettelyn aloittamista koskevassa ilmoituksessa esitettiin polkumyynnin ja va- hingon määrittämistä otantamenetelmällä perusasetuksen 17 artiklan mukaisesti. Jotta komissio voisi päättää otan- nan tarpeellisuudesta ja tarvittaessa valita otoksen, kaikkia vientiä harjoittavia tuottajia, tuojia ja yhteisön tuottajia pyydettiin ilmoittautumaan komissiolle ja toimittamaan menettelyn aloittamista koskevan ilmoituksen mukaisesti perustiedot tarkasteltavana olevaan tuotteeseen liittyvästä liiketoiminnastaan tutkimusajanjaksolta (1 päivän heinä- kuuta 2007 ja 30 päivän kesäkuuta 2008 väliseltä ajalta). Toimitettujen tietojen tarkastelun ja yhteistyöhalukkaiden vientiä harjoittavien yhteisön tuottajien suuren määrän perusteella päätettiin, että yhteisön tuottajista olisi valit- tava otos. Kun otettiin huomioon yhteistyöhalukkaiden tuojien vähäinen määrä, päätettiin että otoksen valinta ei ollut tarpeen etuyhteydettömien tuojien osalta. Komissio lähetti kyselylomakkeet otokseen valituille vien- tiä harjoittaville tuottajille, otokseen valituille yhteisön tuottajille, tuojille sekä kaikille tiedossa olleille käyttäjille ja käyttäjien järjestöille. Kattavat vastaukset kyselylomak- keisiin saatiin otokseen valituilta vientiä harjoittavilta tuottajilta Kiinassa, kaikilta otokseen valituilta yhteisön tuottajilta lukuun ottamatta yhtä yritystä, joka toimitti vain osittaiset tiedot, sekä kuudelta tuojalta ja viideltä käyttäjältä. Komissio hankki ja tarkasti kaikki polkumyynnin, siitä johtuvan vahingon tai vahingon uhkan ja yhteisön edun alustavaa määrittämistä varten tarpeellisina pitä- mänsä tiedot. Tarkastuskäyntejä tehtiin seuraavien yritys- ten toimitiloihin: